ΓΡΑΠΤΗ ΕΡΩΤΗΣΗ E-1790/01

υποβολή: Fernando Fernndez Martn (PPE-DE) προς την Επιτροπή

(19 Ιουνίου 2001)

Θέμα: Παραδοσιακοί προμηθευτές μπανανών από τις χώρες ΑΚΕ

Μετά τις συμφωνίες που συνήφθησαν μεταξύ της Ευρωπαϊκής Ένωσης και των Ηνωμένων Πολιτειών, αφενός, και της Ευρωπαϊκής Ένωσης και του Ισημερινού, αφετέρου, όσον αφορά το καθεστώς εισαγωγής μπανανών, από 1ης Ιουλίου 2002 πρόκειται να εισαχθούν στην Κοινότητα 100 000 επιπλέον τόνοι μπανανών-δολαρίου.

Το νέο αυτό καθεστώςποχρεώνει τους παραδοσιακούς προμηθευτές μπανανών από τις χώρες ΑΚΕ να βελτιώσουν γρήγορα την ανταγωνιστικότητά τους στην αγορά.

Η Ευρωπαϊκή Ένωση έλαβε το 1999 μέτρα τεχνικής και οικονομικήςποστήριξηςπέρ των παραδοσιακών προμηθευτών μπανανών από τις χώρες ΑΚΕ (Κανονισμοί του Συμβουλίου (ΕΚ) 856/1999(1) και της Επιτροπής (ΕΚ) 1609/1999(2) με το συγκεκριμένο στόχο να βελτιώσουν την ανταγωνιστικότητά τους και να διευκολυνθεί η μετάβαση προς την προβλεπόμενη για το 2006 ελευθέρωση της αγοράς.

Τα μέτρα αυτά δεν έχουν ακόμη εφαρμοσθεί,πονομεύοντας τις προσπάθειες που καταβάλλουν οι εταίροι μας των χωρών ΑΚΕ προκειμένου να προσαρμοσθούν στις νέες συνθήκες αγοράς.

Μπορεί η Επιτροπή να εξηγήσει τους λόγους της καθυστέρησης αυτής και ναποδείξει τα ενδεδειγμένα μέτρα για την κάλυψή της, ώστε να καταστεί δυνατή η εκταμίευση της βοήθειας·

(1) ΕΕ L 108 της 27.4.1999, σελ. 2.

(2) ΕΕ L 190 της 23.7.1999, σελ. 14.

Απάντηση του κ. Nielson εξ ονόματος της Επιτροπής

(7 Νοεμβρίου 2001)

Είναι σκόπιμο να σημειωθεί ότι στη δεύτερη φάση του νέου καθεστώτος εισαγωγής μπανανών στην Κοινότητα (και μέχρι την 1η Ιανουαρίου 2006), θα μεταφερθεί ποσότητα 100 000 τόνων της δασμολογικής ποσόστωσης Γ στη δασμολογική ποσόστωση Β. Η νέα ποσόστωση Γ προορίζεται αποκλειστικά για τους παραγωγούς των χωρών της Αφρικής, της Καραϊβικής και του Ειρηνικού (ΑΚΕ) και η έγκριση του νέου αυτού κανονισμού(1) θα εξαρτηθεί από την έγκριση από τον Παγκόσμιο Οργανισμό Εμπορίου (ΠΟΕ) μιας παρέκκλισης του άρθρου ΧΙΙΙ της Γενικής Συμφωνίας Δασμών και Εμπορίου (ΓΣΔΕ). Ο νέος κανονισμός προβλέπει τη διατήρηση μέχρι την 1η Ιανουαρίου 2006 μιας δασμολογικής ποσόστωσης μπανανών που προορίζεται αποκλειστικά για τους παραγωγούς των χωρών ΑΚΕ, γεγονός που αντιβαίνει στις διατάξεις του άρθρου ΧΙΙΙ της ΓΣΔΕ.

Μέχρι σήμερα, ο κανονισμός (ΕΚ) αριθ. 856/1999 του Συμβουλίου, της 22ας Απριλίου 1999, για τη θέσπιση ειδικού πλαισίου συνδρομής των παραδοσιακών προμηθευτών μπανάνας ΑΚΕ(2) και ο κανονισμός (ΕΚ) αριθ. 1609/1999 της Επιτροπής, της 22ας Ιουλίου 1999(3) που καθορίζει τις λεπτομέρειες εφαρμογής του κανονισμού (ΕΚ) αριθ. 856/1999 εφαρμόστηκαν κατά τον ακόλουθο τρόπο:

- Στον προϋπολογισμό της για το 1999, και πιο συγκεκριμένα στο κονδύλιο B7-8710 — Βοήθεια στους παραγωγούς μπανανών των χωρών ΑΚΕ, η Επιτροπή προέβλεψε ποσό ύψους 45 εκατ. για τη χρηματοδότηση έργων που αφορούν το Ειδικό πλαίσιο συνδρομής των παραδοσιακών προμηθευτών μπανανών ΑΚΕ το οποίο δημιουργήθηκε από τους προαναφερόμενους κανονισμούς. Στους επόμενους προϋπολογισμούς, τα ποσά που διατέθηκαν ήταν αντιστοίχως 44,475 εκατ. για το 2000 και 44 εκατ. για το 2001. Στο προσχέδιο προϋπολογισμού για το 2002 προβλέπεται ποσό ύψους 45 εκατ..

- Το 1999,πογράφηκαν συμβάσεις για τη χρηματοδότηση έργων συνολικού ποσού ύψους 44,500 εκατ. με εννέα από τις δώδεκα χώρες που αναφέρονται στους κανονισμούς ως παραδοσιακοί προμηθευτές μπανανών ΑΚΕ. Δύο από τις δώδεκα χώρες (Μαδαγασκάρη και Σομαλία) δενπέβαλαν ούτε έργο ούτε μακροπρόθεσμη στρατηγική και επομένως δεν μπόρεσαν, κατέφαρμογή των κανόνων, να επωφεληθούν από το σύστημα· τα κονδύλια που δικαιούνταν κατανεμήθηκαν μεταξύ των άλλων χωρών. Η δωδέκατη χώρα (Πράσινο Ακρωτήριο) δεν λήφθηκεπόψη λόγω διοικητικών καθυστερήσεων· το κονδύλιο που δικαιούτο ύψους 0,5 εκατ. χάθηκε. Συνολικά, οι εννέα χώρες οι οποίεςπέγραψαν τις συμβάσεις διέθεσαν 77 % των πιστώσεων στη βελτίωση της ανταγωνιστικότητας των μπανανών τους και 23 % στη διαφοροποίηση.

- Το 2000,πογράφηκαν 10 συμβάσεις συνολικού ποσού ύψους 44,075 εκατ.. Η Μαδαγασκάρη και η Σομαλία δεν επελέγησαν για τους ίδιους λόγους και οι πιστώσεις τους ανακατανεμήθηκαν μεταξύ των άλλων χωρών, εκτός από ένα ποσό ύψους 0,400 εκατ. που διατέθηκε για τη χρηματοδότηση ενός συμβολαίου παρακολούθησης έργων. Το Πράσινο Ακρωτήριο μπόρεσε να προστεθεί στις εννέα χώρες οι οποίες είχαν ήδη λάβει χορηγήσεις από τον προϋπολογισμό του 1999 και μάλιστα αντισταθμίστηκε εν μέρει για τη χώρα αυτή η απώλεια του 1999. Από το σύνολο των δέκα συμβάσεων, 73 % των προϋπολογισμών διατέθηκε στη βελτίωση της ανταγωνιστικότητας των μπανανών και 27 % στη διαφοροποίηση.

- Όσον αφορά το 2001, τα νέα σχέδια βρίσκονται ακόμη στο στάδιο της εξέτασης.

Μέχρι σήμερα, το σύνολο των πραγματικών εκταμιεύσεων είναι 3,345 εκατ.. Ο αριθμός αυτός πρέπει να εκτιμηθεί με βάση το γεγονός ότι οι πρώτες συμβάσειςπογράφηκαν τον Αύγουστο του 2000 από την Επιτροπή και από το Σεπτέμβριο μέχρι το Φεβρουάριο του 2001 από τους δικαιούχους. Η σύναψη αυτών των συμφωνιών αντιμετώπισε πολλά προβλήματα νομικού χαρακτήρα: δεδομένου ότι πρόκειται για ένα νέο πρόγραμμα, διάρκειας 10 ετών, με 12 δικαιούχους και για το οποίο χρειάστηκε να γίνουν 120 συμβάσεις, η Επιτροπή αναγκάστηκε να καθιερώσει ένα σύστημα τόσο απλό και εναρμονισμένο όσο θα το επέτρεπαν οι ισχύουσες ρυθμίσεις· από την πλευρά τωνπογραφουσών χωρών, το καθεστώς των τελικών δικαιούχων ήταν εντελώς διαφορετικό από τη μία χώρα στην άλλη: από μία μοναδική εταιρεία παραγωγής,πό πλήρη κρατικό έλεγχο, στο Σουρινάμ, μέχρι τις χιλιάδες μικρές οικογενειακές εκμεταλλεύσεις στις νήσους Windward.

(1) COM(2001)477 τελικό.

(2) ΕΕ L 108 της 27.4.1999.

(3) ΕΕ L 190 της 23.7.1999.